Мөңке би ауылдық округі

Мөңке би ауылдық округі — Ақтөбе облысы Шалқар ауданының солтүстік-батысында орналасқан әкімшілік бірлік.

 Әкімшілік құрамы 
Құрамына Мөңке би ауылы кіреді. Орталығы - Мөңке би ауылы. 

 Тарихы 
1997 жылы Бершүгір ауылдық округі (орталығы Қайыр а.) таратылып, Солёный ауылдық округіне (орталығы Қауылжыр а.) қосылды. Сол жылы Солёный ауылдық округі Қауылжыр ауылдық округі болып өзгертілді.Облыстың әкімшілік аумақтық құрылысына өзгеріс енгізу туралы Кейін Қауылжыр ауылдық округінен Мөңке би ауылдық округі бөлініп шықты. 2007 жылы 
округ құрамында болған Әбді, Алгелді ауылдары таратылды.Хромтау және Шалқар аудандарының жекелеген елді мекендерін тарату туралы

 Халқы 
2021 жылғы санақ қорытындысы бойынша 1101 адамды (545 ер адам және 556 әйел адам) құрады.

 Елді мекен  Халқы (2009)2009 жылғы Қазақстан Республикасы халқының Ұлттық санағының қорытындылары. Астана 2011. 1 том   Халқы (2021)2021 жылғы ұлттық халық санағының қорытындылары Мөңке би ауылы  1172  1090 Құмшоқат мекені  –  1 Талдықұдық мекені  –  10

Округте орта мектеп, балабақша, клуб, кітапхана, дәрігерлік амбулатория жұмыс істейді, тұрғындар телехабар қабылдайды. Елді мекен табиғи газ игілігін көріп отыр. Кезінде 6 адам КСРО ордендерімен және медальдармен марапатталған.

 Аумақ тарихы 
Бұрынғы өткен қарттардың айтуынша, бізге белгісіз ерте кездерде түскен ұлы Борсықтың орғыл-орғыл бұйрат құмдарын Арал теңізі жағының Құлымбет шыңы тұсынан Шалқар көліне қарай қақ жарып кесіп өтетін "Ноғай жолы" аталатын күре жол бар. Мөңке бидің ата қонысы саналатын осы аймақта қырғыздар мен ноғайлар кезінде ұрпақ өсіріп рулы елге айналған.

 Сайлар 
Ақсансай, Ақсерке, Бақатайсайы, Зікірсай, Садысай, Терісбұтақ, Тобылғысай, Тебенсай, Қарағансай, Шилісай, Шаңқұлсай, Қызыллеспе, Құмқұдық, Аққұдық, Қимас, Құттықұдық, Қауылжыр, Майлысай, Ақсай, Жұмырсай, Жайылма, Бақшалысай, Құмсай. 

 Көлдер  
Ақмолалыкөл, Сүттікөл, Домалақкөл, Жомарткөл, Шыбынкөл, Қопасор, Ұялыкөл, Миялыкөл, Жыңғылдыкөл, Итжуалыкөл. 

 Төбе-таулары 
Жалшоқат, Құмшоқат, Ырыстышаты, Әбді, Ақжар, Жамантау, Жақсытау.
Ж.Дәуренбекұлы, С.Құттыбайұлы "Алты ата Әлім" кітабынан, Алматы: "Рауан" 1992. - 21 бет. "Шалқар" энциклопедиясы.

 Дереккөздер 

Санат:Шалқар ауданы ауылдық округтері